``இந்தத் தகவலை பள்ளிக்கல்வித் துறையில் அலுவலகப் பணியில் இருப்பவர்களிடம் வாங்கி வர்த்தகமாக்குகின்றனர். இந்தத் தகவல் தொகுப்பில் அனைத்து விவரங்களும் இருக்கின்றன. குறிப்பாக, மாணவிகளின் விவரங்கள். இது தவறான நபர்களிடம் கிடைத்தால் மாணவிகளின் எண்களை தவறாகப் பயன்படுத்தி தொல்லை கொடுப்பதற்கு வாய்ப்பு அதிகம். மாணவிகளின் தகவலும் பொதுவெளியில் கிடைப்பதால், அவர்களுக்குப் பாதுகாப்பு இல்லாத நிலையை ஏற்படுத்தியிருக்கிறது பள்ளிக் கல்வித் துறை.